

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 28.februārī Nr.58

 (protokols Nr.2, 22.p.)

**Par Priekuļu novada pašvaldības informatīvā izdevuma izveidošanu**

Priekuļu novada dome iepazīstas ar aktuālo informāciju par Priekuļu novada pašvaldības informatīvo izdevumu “Priekuļu novada vēstis”.

Izvērtējot domes rīcībā esošo informāciju, konstatēts, ka ar Priekuļu novada domes 2019.gada 28.februāra lēmumu izbeigta Priekuļu novada informatīvā laikraksta “Priekuļu novada vēstis” darbība.

Lai nodrošinātu objektīvas un visaptverošas informācijas sniegšanu Priekuļu novada iedzīvotājiem par Priekuļu novada domes lēmumiem, pašvaldības un tās iestāžu darbību, notikumiem Priekuļu novadā, ir nepieciešams izveidot informatīvu izdevumu.

Likuma “Par pašvaldībām” 45.panta piektā daļa nosaka, ka pašvaldības dome saistošo noteikumus un to paskaidrojuma rakstu publicē oficiālajā izdevumā “Latvijas Vēstnesis” vai vietējā laikrakstā, vai bezmaksas izdevumā, kā dēļ pašvaldībā ir nepieciešams izveidot bezmaksas izdevumu.

Ņemot vērā iepriekš minēto un pamatojoties uz likuma Par pašvaldībām 21.panta pirmās daļas 27.punktu, Tautsaimniecības komiteja 2019.gada 21. februāra lēmumu (protokols Nr. 2) , atklāti balsojot: PAR –13 (Elīna Stapulone, Aivars Tīdemanis, Baiba Karlsberga, Sarmīte Orehova, Aivars Kalnietis, Dace Kalniņa, Jānis Mičulis, Jānis Ročāns, Juris Sukaruks, Mārīte Raudziņa, Normunds Kažoks, Māris Baltiņš, Ināra Roce), PRET –nav , ATTURAS –nav, Priekuļu novada dome **nolemj**:

1. Izveidot Priekuļu novada pašvaldības bezmaksas informatīvo izdevumu “Priekuļu novada vēstis”, kas iznāk vienu reizi mēnesī, izņemot jūlija mēnesi, mēneša pirmajā nedēļā.
2. Izdevuma izdošanu un izplatīšanu finansēt pašvaldība no Priekuļu novada budžeta līdzekļiem.
3. Lēmums stājas spēkā 2019.gada 28.februārī.
4. Atbildīgo par lēmuma izpildi noteikt Administratīvās nodaļas vadītāju L. Prikuli.

Domes priekšsēdētāja (paraksts) Elīna Stapulone